**V Š E O B E C N E Z Á V A Z N É N A R I A D E N I E**

**O B C E MALÉ RIPŇANY**

**č.03/2020 z 11.12.2020**

**O  D A N I Z  N E H N U T E Ľ N O S T I**

**na kalendárny rok 2021**

Obec Malé Ripňany v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4 ,5 a 6, § 8 ods. 2 a 4, § 12 ods. 2 a 3, § 16 ods. 2 a 3, § 17 ods. 2, 3, 4 a 7, § 98, 98b ods. 5, § 99e ods. 9 a § 103 ods. 5zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov

u s t a n o v u j e

**§ 1**

**Základné ustanovenie**

1. Obecné zastupiteľstvo v Malých Ripňanoch podľa § 11 ods. 4 písm. d) zákona č.

369/1990 Zb. o obecnom zriadení v znení neskorších predpisov r o z h o d l o, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov z a v á d z a  s účinnosťou od 1. januára 2021 d a ň z  n e h n u t e ľ n o s t í.

1. Toto všeobecne záväzné nariadenie upravuje podmienky určovania a vyberania dane z nehnuteľností na území obce Malé Ripňany v zdaňovacom období roku 2021.

**D A Ň Z  P O Z E M K O V**

**§ 2**

**Základ dane**

Správca dane ustanovuje na území obce Malé Ripňany hodnotu pozemku, ktorou sa pri

výpočte základu dane z pozemkov násobí výmera pozemku v m2 za

1. orná pôda, chmelnice, vinice,ovocné sady, **0,4550 € /m2**

trvalé trávne porasty **0,0995 € /m2**

1. záhrady, **1,3200 €/m2**

c) zastavané plochy a nádvoria,ostatné plochy okrem stav.pozemkov **1,3200 €/m2**

d) lesné pozemky, rybníky s chovom rýb a ostatné hosp.využ.vodné plochy **1,3200€/m2**

e) stavebné pozemky  **13,27 €/m2**

**§ 3**

**Sadzba dane**

1. Správca dane určuje pre pozemky na území obce Malé Ripňany ročnú sadzbu dane z pozemkov nasledovne:
2. Orná pôda, chmeľnice, vinice a ovocné sady **0,70%**
3. trvalé trávne porasty **0,70%**
4. záhrady **0,50%**
5. lesné pozemky, na ktorých sú hospodárske lesy **0,25 %**
6. rybníky s chovom rýb a ostatné hospodársky využívané vodné plochy **0,25 %**
7. zastavané plochy a nádvoria **0,50%**
8. stavebné pozemky **0,50 %**
9. ostatné plochy **0,50%**

**D A Ň Z O  S T A V I E B**

**§ 4**

**Sadzba dane**

(1 ) Správca dane určuje pre stavby na území obce Malé Ripňanyročnú sadzbu dane zo stavieb za každý aj začatý m2 zastavanej plochy nasledovne:

**a) 0,050 €** za stavby na bývanie a drobné stavby, ktoré majú doplnkovú funkciu pre hlavnú stavbu,

**b) 0,170 €** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu ,

**c) 0,500 €** za stavby rekreačných a záhradkárskych chát a domčekov na individuálnu rekreáciu,

**d) 0,150€** za samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov ,

**e) 0,500 €** za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu ,

**f) 0,500€** za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou ,

**g) 0,150 €** za ostatné stavby .

(2) Správca dane určuje pri viacpodlažných stavbách pre všetky druhy stavieb príplatok za podlažie **0,033 €** za každé ďalšie nadzemné podlažie okrem prvého nadzemného podlažia .

**D A Ň Z  B Y T O V**

**§ 5**

**Sadzba dane**

1. Ročná sadzba dane z bytov na území obce Malé Ripňany je **0,050 €** za každý aj

začatý m2 podlahovej plochy bytu a nebytového priestoru v bytovom dome.

**§ 6**

**Oslobodenie od dane a zníženie dane**

Správca dane od dane z pozemkov oslobodzuje:

a/ pozemky vo vlastníctve právnických osôb, ktoré nie sú založené alebo zriadené na podnikanie, ktoré sa užívajú výlučne týmito právnickými osobami na účely súvisiace s hlavným predmetom ich činnosti

b/ pozemky na ktorých sú cintoríny

c/ močiare, pásma hygienickej ochrany vodných zdrojov I. stupňa

d/ časti pozemkov, na ktorých sú stožiare elektrickej energie, stĺpy telekomunikačného vedenia

e/ pozemky funkčne spojené so stavbami slúžiacimi verejnej doprave

f/ pozemky užívané školami a školskými zariadeniami

g/ lesné pozemky od nasledujúceho roku po vzniku holiny do roku plánovaného začatia výchovnej ťažby

h/ pozemky vo vlastníctve obce Malé Ripňany, ktorá je správcom dane

2. Správca dane v zmysle § 17 ods.3 zákona oslobodzuje od dane zo stavieb alebo od dane z bytov:

a/ stavby alebo byty vo vlastníctve právnických osôb, ktoré nie sú založené alebo zriadené na podnikanie, ktoré sa užívajú výlučne týmito právnickými osobami na účely súvisiace s hlavným predmetom ich činnosti

b/ stavby alebo byty slúžiace školám, školským zariadeniam a zdravotníckym zariadeniam, stavby užívané na účely sociálnej pomoci

3. Doklady preukazujúce skutočnosti na základe ktorých nehnuteľnosti podliehajú oslobodeniu od dani z nehnuteľností je daňovník povinný predložiť pri podaní daňového priznania.

**§ 7**

**Platenie dane**

1. Vyrubená daň je splatná do 15 dní od vydania rozhodnutia.

2. Správca dane určuje platenie vyrubenej dane :

Ak ročná daň vyrubená fyzickej osobe nepresiahne 50,- € a právnickej osobe nepresiahne 210,- €, je splatná naraz do 31. mája bežného zdaňovacieho obdobia.

3. Ak ročná daň vyrubená fyzickej osobe presiahne 50,-€ je splatná v dvoch rovnakých splátkach a to 31. mája a 30. septembra.

4. Ak ročná daň vyrubená právnickej osobe presiahne 210,- € je splatná v dvoch

splátkach

1. splátka do 31. mája
2. splátka do 30. septembra
3. Daň sa platí Správcovi dane v eurách.

Daň možno zaplatiť :

Bezhotovostným prevodným príkazom na účet obce IBAN:

SK7356000000000879083002 (0879083002/5600) Prima banka Slovensko, a.s.

Poštovou poukážkou (ako variabilný symbol použite číslo rozhodnutia o výrube dane),

Inkasným blokom do pokladne

**§ 8**

**Záverečné ustanovenie**

(1) Dňom účinnosti tohto všeobecne záväzného nariadenia o dani z nehnuteľností sa zrušuje Všeobecne záväzné nariadenie o dani z nehnuteľností platné na rok 2020 č. 03/2019

(2) Obecné zastupiteľstvo obce Malé Ripňany sa na tomto všeobecne záväznom nariadení o dani z nehnuteľností na rok 2021 uznieslo dňa 11.12.2020 uznesením č.75/2020.

**§ 9**

**Účinnosť**

Toto nariadenie nadobúda účinnosť 1. januára 2021.

**VYVESENÉ: 14.12.2020 ZVESENÉ: 30.12.2020**

........................................................

Mgr. Pavol Gubáň

starosta obce